George Strait
Džordžas Harvis Straitas vyresnysis (George Harvey Strait Sr., g. 1952 m. gegužės 18 d.) – amerikiečių kantri muzikos atlikėjas, dainų autorius, aktorius ir įrašų prodiuseris. Laikomas kaip vienu iš neotradicinio kantri stiliaus pradininkų ir puosėlėtojų, dėl to neretai vadinamas „kantri muzikos karaliumi“. Atlikėjui priklauso rekordinis skaičius įrašų, pasiekusių pirmąją bet kokio žanro, bet kokio reitingo vietą. 2024 m. Strait surengė didžiausią mokamą koncertą JAV istorijoje, į kurį susirinko per 110 tūkstančių žiūrovų. Debiutinis atlikėjo albumas „Strait Country“ išleistas 1981 m. rugsėjį. 2024 m. duomenimis, Strait yra išleidęs trisdešimt studijinių albumų, iš kurių naujausiasis, „Honky Tonk Time Machine“, išleistas 2019 m. kovą. Atlikėjas visame pasaulyje yra pardavęs per 120 milijonų įrašų ir yra vienas geriausiai parduodamų visų laikų muzikantų.